হাল আমলে টলিউডে এমন ভাগ্য অন্য কোনও নায়িকার হয়েছে কি না জানা নেই। দশ বছর আগেও এমনটা হয়েছিল কি না, তা-ও ভেবেচিন্তে দেখতে হবে। কী বলুন তো? গত এপ্রিল মাস থেকে প্রতিটি দেওয়ালে শুধুই এক সুন্দরীর মুখ। পোস্টারে ছবির নাম যাই-ই হোক না কেন। আমার আপনজন, বস-টু, দেখ কেমন লাগে, নবাব.... সোশাল মিডিয়ায় সবচেয়ে বেশি সার্চড এখন এই নায়িকা, শুভশ্রী। 

এখন অনেক বেশি আত্মবিশ্বাসী শুভশ্রী।  ফোটো: সুদীপ্ত চন্দ,
লোকেশন সৌজন্য: হোটেল হিন্দুস্থান ইন্টারন্য়াশনাল
আরও একটা ব্যাপার। ইনি প্রতি ইন্টারভিউতেই নতুন করে আবিষ্কার করা যায় এঁকে। কারণ একটাই, যা বলেন তিনি, সবই নিজের জীবন থেকে শেখা কথা। বানিয়ে বলা নয়। নবাব ছবির আগে তিনি এলেন অন্যরকমভাবে। এই নিয়ে খুব শর্ট ইন্টারভ্যালে তিনটে ইন্টারভিউ হল শুভশ্রীর। একটিও একঘেয়ে নয়!
নবাব আপনার জীবনের প্রথম ছবি যা ইতিমধ্যেই বাংলাদেশে কোটি কোটি টাকার ব্যবসা করে ফেলেছে।‘‘নিশ্চয়ই ভাল লাগছে। সাকিবও কিন্তু এপার বাংলায় খুব জনপ্রিয়। এই ছবিটা ওর কেরিয়ারেও গুরুত্বপূর্ণ মোড় আনবে।’’ সাকিবের কথা নয়, নিজের কথা বলুন না, আপনার ক্রেডিট তো কিছু কম নয়! আবার মিষ্টি করে হাসলেন শুভশ্রী। ঝলমল করে উঠল চোখের তারা। ‘‘সিনেমাটা টিম গেম। আমি যতটা দিয়েছি, সাকিবও ততটাই। তাছাড়াও যাঁরা ক্যামেরার সামনে পেছনে কাজ করেছেন, তাঁদের অবদানও কম নয়।’’ বললেন শুভশ্রী।

নবাব নিয়ে কী বললেন শুভশ্রী? কেন তিনি নিজেকে কোয়েল, ঋতুপর্ণার চেয়ে পেছনে রেখেছেন? দেখে নিন ভিডিও-
এই দশ বছরে অভিনয়ের সঙ্গে সঙ্গে তাঁর হৃদয়ের পরিসরও বেড়েছে। কিছুদিন আগে আপনি বলেছিলেন, কোয়েল মল্লিক এক নম্বর নায়িকা, আজ কী বলবেন যখন আপনাকেই সকলে নাম্বার ওয়ান বলছেন? ‘‘অবশ্যই কোয়েলদি এখনও নাম্বার ওয়ান। ঋতুপর্ণাদিও। আমার কাছে এঁরা সব সময়ের প্রেরণা।’’ বলে চললেন শুভশ্রী।
একটা মাল্টিপল চয়েস দিচ্ছি। জিৎ, দেব, সাকিব, ওম, কে আপনার চোখে এক নম্বরে? ‘‘আর একটা নাম যোগ করুন, সোহম। অভিনয়ের দিক থেকে বিট্টু সবার উপরে। তার পরে থাকবেন দেব। অভিনয়ের নিরিখে জিৎদাকে তিন নম্বরে রাখলেও দর্শকের মনে অনেক বেশি জায়গা জুড়ে আছেন। সাকিবের এখনও অ্যাসিড টেস্ট হয়নি আর ওম এখনও নবজাতক।’’ সোজাসাপটা উত্তর শুভশ্রীর।
ইন্দো-বাংলাদেশ প্রোডাকশন আসলে কতটা এগিয়ে দিয়েছে নায়িকাদের? কী বললেন শুভশ্রী? দেখে নিন ভিডিও-

আজও কেন নায়িকারা এত পিছিয়ে। অনেক বেশি পরিশ্রম করেও তাঁরা সামান্য পারিশ্রমিক পান। হিরোরাই টাকাপয়সা, মানসম্মান, জনপ্রিয়তা-সবকিছু নিয়ে চলে যান। ‘‘দেখুন, আমি কখনও পারিশ্রমিক নিয়ে ভাবি না। অভিনয় আমার এই শুভশ্রী ব্র্যান্ড তৈরি করেছে। যাঁরা বলেন নায়কই সব নিয়ে চলে যান, তাঁরা নিশ্চয়ই এটাও বুঝতে পারবেন যে, ছবি ফ্লপ হলেও তার দায়ভার নায়ককেই নিতে হবে, নায়িকাকে নয়।’’ আবার মু-ফট জবাব শুভশ্রীর।
টলিউডে কবে ঘুচবে লিঙ্গবৈষম্য? শুভশ্রী বাতলে দিলেন উপায়। দেখুন ভিডিও-

নাম্বার গেমে কেন বিশ্বাস করেন না শুভশ্রী? দেখুন ভিডিও-

বাণিজ্যিক ছবির নায়িকাদের উপর কেউই যেন ঠিক ভরসা করতে পারেন না, কেন বলুন তো? উত্তরে যা বললেন শুভশ্রী জেনে নিন-


নিজের জীবনের নানা ওঠাপড়াকে এখন কাজে লাগাচ্ছেন শুভশ্রী। আজ তিনি অনেক বেশি আত্মবিশ্বাসী। প্রেমে বার বার আঘাত পেয়েছেন। উঠে দাঁড়িয়েছেন। এই প্রথমবার এবেলা.ইনের দর্শকের সঙ্গে শেয়ার করলেন জীবনের উপলব্ধি। প্রেমে বিশ্বাসঘাতকতার উত্তর কখনও আত্মহনন নয়। প্রেমে ব্যর্থ হলে কী কী করবেন, জেনে নিন শুভশ্রীর মুখ থেকেই।
প্রেমে ব্যর্খ হলে জীবনকে নতুন করে ভাবতে শিখুন, কী বললেন শুভশ্রী, দেখুন ভিডিও-